મેરાન્યૂઝ નેટવર્ક, રાજકોટ: રંગીલું રાજકોટ ક્રાઇમ નગરી બની ચૂક્યું છે અને અવારનવાર ચોરી, લૂંટફાટ સહિત હત્યાના બનાવો વધી રહ્યા છે. ત્યારે શહેર અને જિલ્લામાં એક જ રાતમાં જુદા-જુદા બે બનાવોમાં બે યુવાનોની કરપીણ હત્યા થયાનું સામે આવ્યું છે. આ પૈકી એક યુવાનની તો બે દિવસ પૂર્વે જ સગાઈ થઈ હોવાથી પરિવારજનોમાં માતમ છવાયો છે. બંને ઘટનાની જાણ થતા પોલીસ કાફલો દોડી ગયો હતો. અને મૃતકોની લાશને પોસ્ટમોર્ટમ માટે ખસેડી આરોપીઓને ઝડપી લેવા વધુ તપાસ હાથ ધરી છે. જો કે એક જ રાતમાં હત્યાના બે-બે બનાવોને લઈને પોલીસ પેટ્રોલીંગ સામે પણ અનેક સવાલો ઉઠી રહ્યા છે.